

|  |
| --- |
| **Cynllun Ffioedd a Mynediad** |
| Enw'r sefydliad | Prifysgol Metropolitan Caerdydd |
| Hyd y cynllun ffioedd a mynediad | 1 Awst 2025 i 31 Gorffennaf 2027.  |
| **Adran 1 - Lefelau ffioedd (statws ffioedd cartref)** |
| Adran 1.1 — Lefelau ffioedd neu ddyfarniad alefel ffi ym mhob lleoliad(Paragraffau canllaw 88-97) |
| **Lefel y ffi** | **Lleoliad y cwrs** |
| Uchafswm ffi rheoledig | **2025/26 a 2026/27:** Prifysgol Metropolitan Caerdydd (Llandaf a Chyncoed)TAR ac israddedig amser llawn Coleg y Mynyddoedd DuGradd israddedig llawn amser |
| £1,850 | **2025/26 a 2026/27:** Prifysgol Metropolitan Caerdydd (Llandaf a Chyncoed)Israddedig llawn amser (blwyddyn lleoliad rhyngosod) |
| £1,385 | **2025/26 a 2026/27:** Prifysgol Metropolitan Caerdydd (Llandaf a Chyncoed)Israddedig llawn amser (blwyddyn dramor) |
| £9,000 | **2025/26 a 2026/27:** Coleg GwentGradd israddedig llawn amserColeg GŵyrGradd israddedig llawn amserGrŵp Coleg Castell-nedd Port TalbotGradd israddedig llawn amser |
| £8,000 | **2025/26 a 2026/27:** Coleg Pen-y-bont ar OgwrGradd israddedig llawn amser |
| £7,500 | **2025/26 a 2026/27:** Coleg Pen-y-bont ar OgwrGradd Sylfaen a Diploma Cenedlaethol Uwch Llawn Amser Coleg Caerdydd a'r FroGradd Sylfaen a Diploma Cenedlaethol Uwch Llawn Amser Coleg GwentGradd Sylfaen a Diploma Cenedlaethol Uwch Llawn Amser Coleg GŵyrGradd Sylfaen a Diploma Cenedlaethol Uwch Llawn Amser Grŵp Coleg Castell-nedd Port TalbotTystAU llawn amser |
| Adran 1.2 - Lefelau ffioedd cyfanredol(Paragraffau canllaw 98-102) |
| Mae Prifysgol Metropolitan Caerdydd yn bwriadu gosod ffioedd ar gyfer 2025/26 a 2026/27 i fyfyrwyr sy'n dechrau ar gyrsiau addysg uwch israddedig amser llawn a ddarperir ar y campws, a'r rheiny sy'n parhau ar eu cwrs ar y campws, ar y lefel uchaf a ganiateir, sef £9,000 yn ôl rheoliad Llywodraeth Cymru. Codir y ffi a roddir uchod ar fyfyrwyr sy'n dechrau ar eu rhaglen mewn partner coleg. I fyfyrwyr sy’n parhau ar eu cwrs mewn partner coleg ac a gychwynnodd mewn blwyddyn gynharach, codir y ffi arnynt a oedd yn berthnasol yn y flwyddyn y gwnaethant ddechrau. Cyfanswm y ffi ar gyfer myfyriwr sy'n dechrau ar radd israddedig tair blynedd yn 2025/26 a 2026/27 fyddai £28,605 ac, ar gyfer gradd pedair blynedd yn cynnwys lleoliad blwyddyn rhyngosod, fe fyddai’n £30,455 (yn amodol ar Lywodraeth Cymru yn rhoi caniatâd i gynyddu’r ffi). Cyfanswm y ffioedd ar gyfer myfyrwyr colegau partner yw'r ffi a nodwyd uchod wedi'i luosi â nifer blynyddoedd y cwrs (3 blynedd ar gyfer gradd, a 2 flynedd ar gyfer Diploma Cenedlaethol Uwch neu Radd Sylfaen). Byddai’r Brifysgol yn disgwyl cynyddu'r ffi a godir ar fyfyrwyr newydd ac sy’n parhau yn unol ag unrhyw lefel chwyddiant a ganiateir gan Lywodraeth Cymru. Byddai'r penderfyniad ar y ffioedd i'w codi yn cael ei gadarnhau gan Fwrdd y Llywodraethwyr cyn gynted â phosibl ar ôl unrhyw gyhoeddiad gan Lywodraeth Cymru sy’n rhoi caniatâd i gynyddu’r ffi. Byddai hynny cyn i unrhyw ymgeisydd ar gyfer 2025/26 neu 2026/27 gael cynnig lle ar yr hwyaf, ac yn ddelfrydol cyn i lefelau’r ffioedd ar gyfer dechreuwyr 2025/26 neu 2026/27 gael eu cyhoeddi ar y wefan ac yn y prosbectws. At hynny, nid ydym yn bwriadu codi lefelau ffioedd gyda phartneriaid.Mae'r Brifysgol yn ceisio darparu gwybodaeth dryloyw a hygyrch yn ei deunydd cyfathrebu, a hynny mewn modd prydlon. Mae'n dilyn canllawiau a ddarperir i'r sector Addysg Uwch gan yr Awdurdod Cystadleuaeth a Marchnadoedd, ac mae'n defnyddio ystod o ddulliau er mwyn cyfathrebu lefelau'r ffioedd, ar lefel flynyddol ac ar lefel cyfanswm y ffioedd a delir gan fyfyriwr yn ystod cyfnod llawn cwrs. Ymhlith y dulliau a ddefnyddir ar hyn o bryd y mae: gwefannau, deunyddiau argraffedig, a gwybodaeth a ddarperir ar lafar i ddarpar fyfyrwyr. Gwneir cyfathrebiadau yn unol â Siarter Myfyrwyr y Brifysgol, Cynllun Cydraddoldeb Strategol y Brifysgol a Safonau’r Gymraeg. Defnyddir y mecanweithiau canlynol i gyfathrebu â darpar fyfyrwyr cyn iddynt ddechrau yn y Brifysgol a'r bwriad yw y bydd y dulliau hyn yn parhau ar gyfer dechreuwyr 2025/26 neu 2026/27: Mae gwybodaeth am ffioedd wedi'i chynnwys ym mhroffil Mynediad Gwasanaeth Derbyniadau’r Prifysgolion a’r Colegau (UCAS), sy'n ddolen uniongyrchol o wahanol adrannau o wefan y Brifysgol. * Mae gwybodaeth am ffioedd yn amlwg ar wefan y Brifysgol, ac mae'n cynnwys dolenni i wybodaeth am opsiynau cyllido a chymorth ariannol, taliadau ychwanegol, bwrsariaethau/ysgoloriaethau, cyngor ariannol a gwasanaethau lles, a chymorth caledi myfyrwyr.
* Cyfeirir ymgeiswyr at y wybodaeth am ffioedd ar y we trwy eu he-bost cydnabod ymgeisydd. Mae eu gohebiaeth cynnig yn cynnwys manyleb rhaglen a chopi o'r ffioedd dysgu sy'n berthnasol i'w blwyddyn mynediad.
* Mae ymgeiswyr sydd wedi'u cadarnhau yn derbyn cynlluniwr myfyrwyr/cyfarwyddiadau ymuno ar sut i gael gafael ar wybodaeth allweddol am ymuno â'r Brifysgol – h.y. cofrestru, talu ffioedd dysgu ac ati.
* Cynigir sesiynau cyngor cyllid myfyrwyr ym mhob Diwrnod Agored. Mae'r rhain yn cynnwys manylion y gefnogaeth ariannol sydd ar gael i fyfyrwyr ynghyd â darparu gwybodaeth am ffioedd dysgu.
* Wrth ymgymryd â gweithgarwch cyswllt Ysgolion a Cholegau, mae staff y Brifysgol yn cyfeirio darpar fyfyrwyr at y mannau lle gellir dod o hyd i wybodaeth am ffioedd.
* Mae Diwrnodau Ymweld wedi’u hanelu’n arbennig at ysgolion mewn cymdogaethau cyfranogiad isel. Mae'r Brifysgol yn darparu sesiynau cyllid myfyrwyr â ffocws pendant i'r grwpiau hyn, sy'n darparu gwybodaeth am y gefnogaeth sydd ar gael a ffioedd dysgu.
* Gall darpar fyfyrwyr gyrchu tudalennau gwe Cyngor i Ymgeiswyr y Brifysgol sy'n cynnwys gwybodaeth cyn ymuno graidd ar bynciau megis ffioedd dysgu a chyllid, llety a gwasanaethau cymorth i fyfyrwyr.
* Anfonir e-byst ar adegau allweddol trwy gydol y flwyddyn at ymholwyr ac ymgeiswyr fel ei gilydd sy’n tynnu sylw at wybodaeth allweddol am gyllid myfyrwyr - ffioedd dysgu, sut a phryd i ymgeisio, Cwestiynau Cyffredin, ac ati.

Mae tudalennau gwe sydd â gwybodaeth am y cyrsiau yn cynnwys dolenni at wybodaeth am ffioedd ac unrhyw gostau ychwanegol. Mae costau ychwanegol yn berthnasol gan rai cyrsiau, gan gynnwys costau gwiriadau’r Gwasanaeth Datgelu a Gwahardd sy'n orfodol ar gyfer rhai cyrsiau, deunyddiau/treuliau, argraffu, teithiau maes a gweithgareddau eraill. Mae'r Brifysgol a'i cholegau partner yn parhau i geisio lleihau nifer a maint costau ychwanegol a’u hymgorffori yn yy ffi pan fo hynny'n rhesymol. Er enghraifft, Met Caerdydd sy’n talu am gostau gwiriadau’r Gwasanaeth Datgelu a Gwahardd sy’n hanfodol ar gyfer rhai cyrsiau penodol. Mae costau ychwanegol yn benodol i gyrsiau unigol. Bydd manylion y costau ychwanegol ar gael o dan adran Cyllid Myfyrwyr a Ffioedd Dysgu gwefan y Brifysgol, a rhan gyfatebol gwefannau ei phartneriaid breiniol. Cadarnheir lefelau ffioedd i fyfyrwyr sy'n tychwelyd trwy'r broses ymrestru ac yn yr ohebiaeth ddilynol. Mae'r manylion ar wefan y Brifysgol fel uchod. Mewn achos lle caiff cynnydd mewn ffioedd ei ganiatáu gan Lywodraeth Cymru, bydd cynigion yn cael eu trafod gydag Undeb y Myfyrwyr cyn cael eu cyflwyno i'r Llywodraethwyr i'w cymeradwyo. Bydd unrhyw newidiadau o'r fath i'r ffioedd yn cael eu cyfathrebu i fyfyrwyr fel a ganlyn: * Bydd newidiadau'n cael eu cyfathrebu i fyfyrwyr sy'n dychwelyd yn yr ohebiaeth y byddan nhw'n ei chael gan Wasanaethau Cofrestrfa'r Brifysgol ynghylch ymrestru, a byddant yn cael eu cyfeirio at wefan y Brifysgol, y Porth Myfyrwyr, a'r Rhith-amgylchedd Dysgu fel sy'n briodol er mwyn cael y manylion llawn. Y Porth Myfyrwyr yw'r prif safle i gael gwybodaeth i fyfyrwyr sy'n astudio yn y Brifysgol.
* Bydd myfyrwyr sy'n dymuno gofyn cwestiynau neu gael eglurhad ar newidiadau i ffioedd yn gallu gwneud hynny drwy'r Porth-g, sef canolbwynt y Brifysgol ar gyfer gwybodaeth am bob agwedd ar fywyd myfyrwyr.
* Yn ogystal, bydd Gwasanaeth Cyngor Ariannol i Fyfyrwyr ar gael i fyfyrwyr sy'n profi anawsterau ariannol ac i fyfyrwyr sydd ag ymholiadau mwy cyffredinol yn ymwneud â chyllidebu neu gael mynediad at gefnogaeth ariannol, gan gynnwys Cronfa Galedi'r Brifysgol.

Mae disgwyl i'n partneriaid Addysg Bellach, Coleg Pen-y-bont ar Ogwr a Choleg Caerdydd a'r Fro, sy'n cynnig cyrsiau israddedig llawn amser sy'n arwain at ddyfarniadau Prifysgol Metropolitan Caerdydd ddarparu gwybodaeth am ffioedd i fyfyrwyr sy'n cyfateb o ran ansawdd a chwmpas i'r wybodaeth a ddarperir gan y brifysgol.  |
| **Adran 2 - Partneriaeth Myfyrwyr**(Paragraffau canllaw 103-106) |
| Mae myfyrwyr yn ymwneud â datblygiad y Cynllun Ffioedd a Mynediad yn uniongyrchol trwy ymgynghoriad cam cynnar Undeb y Myfyrwyr (UM) a thrwy gynrychiolaeth ym Mwrdd y Llywodraethwyr. Mae Llywydd ac Is-Lywydd UM hefyd yn aelodau llawn o Fwrdd y Llywodraethwyr lle mae'r Cynllun yn derbyn cymeradwyaeth.Cadarnheir ein hagwedd at bartneriaeth myfyrwyr trwy ein Cytundeb Perthynas ar y cyd a adolygir yn flynyddol gan Fwrdd y Llywodraethwyr. Mae'r cytundeb yn amlinellu'r berthynas bartneriaeth rhwng y Brifysgol ac Undeb y Myfyrwyr yn glir ar sail nifer o drefniadau gan gynnwys:* Cynrychiolaeth o lais y myfyrwyr trwy'r swyddogion sabothol a chynrychiolwyr myfyrwyr ar Fwrdd y Llywodraethwyr, y Bwrdd Academaidd Cyfun a'i bwyllgorau.
* Cynrychiolaeth o lais y myfyrwyr gan Undeb y Myfyrwyr a chynrychiolwyr myfyrwyr ar bwyllgorau a gweithgorau eraill neu gyfwerth.
* Cyfarfodydd Undeb y Myfyrwyr rheolaidd, gan gynnwys swyddogion sabothol ac uwch staff gyda chynrychiolwyr o Grŵp Gweithredol yr Is-Ganghellor.
* Cefnogaeth gan y Brifysgol i swyddogion sabothol trwy hyfforddiant a datblygiad a chyfleoedd i friffio cyn cyfarfodydd pwyllgor ffurfiol.

Yn ogystal, mae Undeb y Myfyrwyr yn cefnogi rhwydwaith helaeth o gynrychiolwyr Ysgol, Arweiniol a Chwrs, sy'n cynnwys mwy na 400 o fyfyrwyr bob blwyddyn, sydd, ynghyd â Swyddogion Rhan-amser, yn sicrhau y gall Llywydd ac Is-Lywydd UM ddarparu adborth gwybodus i bwyllgorau a byrddau’r Brifysgol. Mae Siarter Myfyrwyr Prifysgol Metropolitan Caerdydd hefyd yn ddatganiad a ddatblygwyd ar y cyd o ymrwymiad y Brifysgol ac Undeb y Myfyrwyr i brofiad myfyrwyr sy'n gyson â'i gwerthoedd a'i hethos. Mae'n ymrwymo'r Brifysgol a'r Undeb i a) annog cydraddoldeb a hyrwyddo amrywiaeth b) ddarparu dulliau cyfathrebu effeithiol rhwng staff, myfyrwyr a chynrychiolwyr myfyrwyr c) ddarparu gwybodaeth fanwl a chywir ar raglenni astudio a materion cysylltiedig ch) hyrwyddo lles pob myfyriwr a darparu cefnogaeth, cyngor, arweiniad a chynrychiolaeth d) gefnogi myfyrwyr sy'n siarad Cymraeg dd) ddarparu cyfleoedd ar gyfer cyflogadwyedd a datblygiad personol trwy ddull partneriaeth. Mae'r Siarter bellach ar-lein ac yn ddwyieithog, gan ddarparu dogfen weladwy a hygyrch. Mae'r Siarter wedi'i hymgorffori yn rhaglen sefydlu staff y Brifysgol ac mae Undeb y Myfyrwyr wedi ymrwymo i gynyddu proffil y Siarter a’r ymgysylltu â hi ymhlith myfyrwyr.Mae Ehangu Mynediad a Champws Cyntaf Ymestyn yn Ehangach yn casglu barn cyfranogwyr trwy adborth ar ffurflenni asesu cychwynnol a ffurflenni gwerthuso diwedd cwrs. Mae tiwtoriaid hefyd yn mynegi barn gan gyfranogwyr ar eu ffurflenni gwerthuso diwedd cwrs y Tiwtor. Mae'r Brifysgol yn ceisio adborth gwerthusol gan fyfyrwyr ar eu profiad, ac yn gweithredu arno, ar lefelau modiwl, rhaglen, Ysgol a sefydliad yn systematig. Yn fwy eang, mae'n ymwneud â'r holl arolygon cenedlaethol yn ystod y “Tymor Arolygon” sefydledig ac mae wedi buddsoddi mewn sefydlu ei Arolwg Boddhad Myfyrwyr ei hun i gasglu adborth gan yr holl fyfyrwyr eraill nad oes cynrychiolaeth ohonynt mewn arolygon cenedlaethol. Gwahoddir myfyrwyr partner i gwblhau'r ACF, lle bo hynny'n berthnasol, a rhennir adnoddau gyda cholegau i helpu i hyrwyddo hyn. Gwahoddir y rhai nad ydynt yn gymwys ar gyfer ACF i gwblhau fersiwn fewnol y Brifysgol o'r ACF ac mae ymatebion partneriaid AB wedi'u cynnwys yn yr adroddiadau cyffredinol sy'n mynd trwy'r strwythur pwyllgorau ar gyfer arolygon yn flynyddol. Yn fwy cyffredinol, mae'r Brifysgol yn darparu ystod eang o gyfleoedd i fyfyrwyr fynegi eu barn unigol a chyfunol, ac i fod yn bartneriaid ac yn benderfynwyr ar y cyd o fewn y Brifysgol. Mae'r Brifysgol yn elwa o system effeithiol, annibynnol a democrataidd o gynrychiolaeth myfyrwyr. Cynrychiolir myfyrwyr ar bwyllgorau ar lefel Rhaglen ac Ysgol. Mae pwyllgorau cyswllt myfyrwyr-staff yn darparu adborth ar ystod o faterion academaidd ac anacademaidd, gyda chefnogaeth fframwaith cynrychiolaeth myfyrwyr sefydledig ar lefel cwrs, blwyddyn ac Ysgol. Mae’r pwyllgorau hyn yn cael eu cyd-gadeirio gan gynrychiolydd Undeb y Myfyrwyr.O ran y ddarpariaeth partner, mae cymedrolwyr yn cwblhau dau adroddiad cymedrolwr bob blwyddyn academaidd sy'n tynnu sylw at ryngweithio â myfyrwyr a'u profiad, ynghyd â chadarnhad ar fewnbwn myfyrwyr i bwyllgorau rhaglenni. Gofynnir hefyd i bartneriaid gwblhau’r cynllun gwella rhaglenni, fel sy'n wir am ddarpariaeth ar y campws. Cwblheir y rhain gan gyfarwyddwyr rhaglen gyda chefnogaeth cymedrolwyr ac fe'u cymeradwyir gan Ddeoniaid Cyswllt ar gyfer Ysgolion perthnasol. Fel amod o bartneriaeth â'r Brifysgol, mae'n ofynnol i golegau partner sy'n darparu darpariaeth freiniol adlewyrchu agwedd fewnol y Brifysgol at gyfathrebu ac ymgysylltu. Adroddir y prosesau hyn o gasglu adborth myfyrwyr i'r Brifysgol yn ganolog trwy ein proses cynllun gwella rhaglenni ac fe gânt eu monitro'n lleol gan gymedrolwyr y Brifysgol sy'n gweithio gyda phartneriaid. |
| **Adran 3 - Grwpiau heb gynrychiolaeth ddigonol**(Paragraffau canllaw 107-113) |
| Datblygwyd y cynllun mewn ymateb i adolygiad strategol sy'n sicrhau ei fod wedi elwa o wersi a ddysgwyd o werthuso perfformiad mewn cynlluniau blaenorol ac yn cyd-fynd â strategaethau'r Brifysgol, Mesurau Cenedlaethol CCAUC a blaenoriaethau Llywodraeth Cymru. Llywir y Cynllun Ffioedd a Mynediad gan ein Cynllun Cydraddoldeb Strategol, ac mae’n llywio hwnnw, sy'n nodi ymrwymiad a dull y Brifysgol o feithrin amgylchedd lle mae pawb yn cael eu gwerthfawrogi fel unigolion a lle gall rhanddeiliaid weithio, dysgu a datblygu mewn awyrgylch o urddas a pharch.Ystyrir gan CCAUC nad oes gan y grwpiau canlynol gynrychiolaeth ddigonol mewn addysg uwch:* Myfyrwyr o bob oed o'r ddau gwintel isaf ym Mynegai Amddifadedd Lluosog Cymru 2019.
* Myfyrwyr o bob oed o gwintel isaf Mynegai Amddifadedd Lluosog Cymru 2019.
* Myfyrwyr o bob oed sy'n astudio'n rhan-amser.
* Myfyrwyr o bob oed sy'n astudio trwy gyfrwng y Gymraeg.
* Pobl o bob oed o ardaloedd cyfranogiad isel mewn AU y DU.

Ystyrir gan y Brifysgol nad oes gan y grwpiau ychwanegol canlynol gynrychiolaeth ddigonol mewn addysg uwch: * Dysgwyr a dysgwyr posib anodd eu cyrraedd sydd wedi profi anfantais economaidd-gymdeithasol.
* Dysgwyr a dysgwyr posib anodd eu cyrraedd sydd wedi profi anfantais ddaearyddol (gan gynnwys, ond nid yn unig, ceiswyr lloches a ffoaduriaid).
* Dysgwyr a dysgwyr posib anodd eu cyrraedd sydd â nodweddion gwarchodedig (gan gynnwys, ond nid yn unig, myfyrwyr y DU o grwpiau du a lleiafrifoedd ethnig a dysgwyr ag anabledd).
* Dysgwyr a dysgwyr posib anodd eu cyrraedd o grwpiau agored i niwed (gan gynnwys, ond nid yn unig, ymadawyr gofal, myfyrwyr sydd wedi ymddieithrio a gofalwyr).
* Gwrywod ifanc o ardaloedd cyfranogiad isel.
* Cyn-droseddwyr.

Bydd ein menter ehangu mynediad Ymestyn yn Ehangach yn cefnogi gwaith i sicrhau bod pobl o unrhyw oedran, cefndir neu grŵp ethnig yn cael cyfle teg a chyfartal i astudio ym Met Caerdydd mewn modd a gefnogir. Rydym yn targedu'n benodol:* pobl ifanc hyd at 16 oed ac oedolion dros 21 oed heb gymwysterau lefel 4 yn y ddau gwintel isaf (40% o’r boblogaeth) o Fynegai Amddifadedd Lluosog Cymru (MALIC)
* dysgwyr a gofalwyr sydd â phrofiad o ofal ym mhob grŵp oedran yn eu rhanbarth waeth beth fo’r MALIC 40.

Yn ogystal a hyn, mae grwpiau blaenoriaeth RW newydd, sy’n byw yn nwy gwintelau isaf MALIC, yn rhanbarth eu Partneriaeth, gan gynnwys:* Dysgwyr ôl-16 oed sy’n dysgu ar lefel 4, yn ogystal ag oedolion heb gymwysterau lefel;
* Pobl ag anableddau;
* Pobl o gefndiroedd lleiafrifol ethnig: a
* Dysgu cyfrwng Cymraeg, gan gynnwys cefnogi dysgu ail iaith a diwylliant Cymreig

Bydd y sefydliad hefyd yn cydweithio â'i Bartneriaeth Ymlwybro'n Ehangach ranbarthol i gefnogi darpariaeth i addysg uwch a thrwyddynt. Rydym yn ymwybodol y gall ymgeiswyr a myfyrwyr eistedd o dan fwy nac un dosbarthiad diffyg cynrychiolaeth ddigonol ac mae ein hamcan a'n hymyriadau wedi'u datblygu gan gadw’r hunaniaethau lluosog hyn mewn cof. |
| **Adran 4 — Amcanion fel y maent yn ymwneud â chefnogi cyfle cyfartal a hyrwyddo AU**(Paragraffau canllaw 114-148) |
| **Adran 4.1 - Cyfle Cyfartal** |
| 1 | Codi dyheadau a sgiliau addysgol darpar fyfyrwyr o grwpiau sydd heb gynrychiolaeth ddigonol er mwyn denu myfyrwyr i addysg uwch, ac i ddiogelu mynediad teg i'r grwpiau hyn. |
| 2 | Darparu gwybodaeth effeithiol i grwpiau sydd heb gynrychiolaeth ddigonol, cyn ac yn ystod ac ar ôl eu hastudiaethau |
| 3 | Cefnogi a chynyddu cadw, dilyniant a chwblhau mewn grwpiau sydd heb gynrychiolaeth ddigonol drwy ddarparu cymorth academaidd, ariannol a lles o ansawdd uchel i grwpiau sy'n cael eu tangynrychioli mewn addysg uwch |
| 4 | Cefnogi'r cynnydd i gyflogaeth neu astudiaeth bellach o grwpiau sy'n cael eu tangynrychioli mewn addysg uwch |
| 5 | Cynyddu nifer y myfyrwyr sy'n astudio drwy'r cyfrwng Cymraeg drwy ddarparu cyfleoedd astudio cyfrwng Cymraeg a chefnogi siaradwyr a dysgwyr Cymraeg |
| **Adran 4.2 - Hyrwyddo addysg uwch** |
| 1 | Gwella ansawdd profiad y myfyriwr |
| 2 | Codi ymwybyddiaeth o werth addysg uwch |
| 3 | Hyrwyddo addysg uwch Cymru mewn marchnadoedd byd-eang, gan gyfrannu at enw da cenedlaethol a meithrin partneriaethau |
| 4 | Cyflawni ymgysylltiad effeithiol â'r gymuned ranbarthol yn ogystal â chyrff preifat, cyhoeddus a gwirfoddol |
| 5 | Gwella cyflogadwyedd graddedigion |

**Awdurdodi'r cais cynllun ffioedd a mynediad i CCAUC (sy'n ofynnol i'w gyhoeddi)**

Wrth awdurdodi ceisiadau cynlluniau ffioedd a mynediad, mae'r corff llywodraethu:

1. yn cadarnhau ei fod yn parhau i fod yn sefydliad sy'n darparu addysg uwch yng Nghymru ac mae'n elusen.
2. wedi gweld ac ystyried tystiolaeth briodol i gefnogi'r datganiadau sy'n cael eu gwneud yn y cais hwn.
3. yn cadarnhau bod ymgynghoriad priodol wedi bod â'i fyfyrwyr, y rhai sy'n astudio yn y sefydliad ac mewn darparwyr eraill lle caiff addysg ei chyflwyno ar ei ran.
4. yn cadarnhau bod y wybodaeth a ddarperir yn y cais hwn o gynllun ffioedd a mynediad yn gywir ac yn gyfredol, ar adeg ysgrifennu, ac yn seiliedig ar ddata gwiriadwy.
5. cadarnhau bod: [dileu un neu fwy o ddatganiadau, fel y bo'n briodol]
	1. mae'n dderbyniol i CCAUC ddefnyddio gwybodaeth/data ariannol, ansawdd a/neu arall sydd ganddi am sefydliad a reoleiddir ar hyn o bryd, waeth a ddarparwyd y wybodaeth/data yn wreiddiol at ddibenion rheoleiddio o dan Ddeddf 2015;
	2. ~~nid yw'n dderbyniol i CCAUC ddefnyddio gwybodaeth/data ariannol, ansawdd a/neu arall sydd ganddi am sefydliad a reoleiddir ar hyn o bryd at ddibenion rheoleiddio o dan Ddeddf 2015; ac~~
	3. ~~mae'n cyflwyno gwybodaeth/data newydd, cyfoes, mwy diweddar i lywio asesiad CCAUC.~~
6. yn deall bod CCAUC yn cadw'r hawl i ymgymryd ag ymweliad â'r sefydliad er mwyn deall yn well cymhwysedd sy'n gysylltiedig â threfnu a rheoli materion ariannol, y data a gyflwynir ar gynlluniau ffioedd a mynediad a/neu ansawdd yr addysg a ddarperir ar, neu ar ran, y sefydliad.
7. yn deall bod yn rhaid iddo ddarparu gwybodaeth, cymorth a mynediad at ei gyfleusterau a chyfleusterau cyrff eraill sy'n darparu addysg uwch ar ei ran.
8. yn deall y gall CCAUC gynnal, neu drefnu i asiant gynnal, adolygiad sy'n ymwneud ag ansawdd yr addysg a ddarperir gan, neu ar ran y sefydliad, a rhaid i'w gorff llywodraethu ystyried unrhyw gyngor a roddir iddo gan CCAUC neu'r corff a benodir gan CCAUC at y diben hwn.
9. yn cadarnhau bod yr holl addysg a ddarperir gan, neu ar ei ran, waeth beth yw lefel neu leoliad y ddarpariaeth wedi'i chymryd i ystyriaeth yn y cais hwn ar gyfer cynllun ffioedd a mynediad.
10. yn cadarnhau bod y sefydliad mewn perygl isel o fethu ar sail ariannol dros y tymor canolig i'r tymor hir.
11. yn cadarnhau bod y cyfrifon yn cael eu harchwilio bob blwyddyn gan archwilydd cofrestredig ac nad yr un cwmni a/neu'r unigolyn a baratoodd y cyfrifon yw'r archwilydd cofrestredig.
12. yn cadarnhau bod y sefydliad yn cydymffurfio â chanllawiau'r Awdurdod Cystadleuaeth a Marchnadoedd (CMA) ar gyfer addysg uwch.
13. yn deall bod rhaid anrhydeddu unrhyw ymrwymiadau ariannol i fyfyrwyr a wneir yn y cynllun ffioedd a mynediad, fel y'i cymeradwywyd gan CCAUC.
14. yn cadarnhau y bydd yn parhau i fuddsoddi'r un gyfran o incwm ffioedd israddedig llawn amser i hyrwyddo cyfle cyfartal a hyrwyddo addysg uwch a pheidio â lleihau buddsoddi i hyrwyddo cyfle cyfartal y bwriedir cefnogi dim ond tangynrychiolaeth mewn addysg uwch.
15. yn cadarnhau y bydd yn parhau i fuddsoddi ei gyfraniad sefydliadol i'r Rhaglen Cyrraedd yn Ehangach wedi'i alinio â'i Strategaeth a Chynllun Gweithredu Cyrraedd yn Ehangach y cytunwyd arno
16. yn cadarnhau y bydd yn cynnal lefelau cymorth i fyfyrwyr.
17. yn cadarnhau y bydd y sefydliad yn sicrhau y gellir gwneud copi o'r cynllun ffioedd a mynediad yn hygyrch i'w fyfyrwyr mewn unrhyw fformat.
18. yn cadarnhau y bydd y sefydliad yn cyfeirio ei fyfyrwyr yn glir at brosesau cwynion CCAUC.
19. cymryd pob cam rhesymol i gefnogi grwpiau sydd heb gynrychiolaeth ddigonol sy'n astudio ar gyfer cyrsiau ôl-raddedig.
20. yn ystyried sut y gall buddsoddiad gefnogi myfyrwyr yr effeithir fwyaf arnynt gan y pandemig Covid-19 lle nad ydynt eisoes wedi'u nodi fel grwpiau sydd heb gynrychiolaeth ddigonol.

|  |
| --- |
| **Cyflwyno cais cynllun ffioedd a mynediad i CCAUC[[1]](#footnote-2)** |
| Dyddiad cymeradwyaeth gan y Corff Llywodraethol: | 28 Mawrth 2025 |
| Llofnod awdurdodedig y Corff Llywodraethol: |  |
| Dyddiad: | 28 Mawrth 2025 |
| **Cyflwyno’r cynllun ffioedd a mynediad terfynol unwaith y bydd CCAUC wedi cadarnhau nad oes ganddo unrhyw broblemau pellach (lle bo hynny'n berthnasol)** |
| Dyddiad cymeradwyaeth gan y Corff Llywodraethol: |  |
| Llofnod awdurdodedig y Corff Llywodraethol: |  |
| Dyddiad: |  |

1. Rhaid i gynlluniau ffioedd a mynediad a gyhoeddir ar wefannau'r sefydliad gynnwys fersiynau a gymeradwywyd gan CCAUC yn unig. [↑](#footnote-ref-2)